OSNOVNA GLAZBENA ŠKOLA SV. BENEDIKTA – ZADAR

Zadar, studeni 2023.g.

**FINANCIJSKI PLAN ZA 2024.g.**

* Obrazloženje –

Financijski plan Osnovne glazbene škole sv. Benedikta za 2024.g. donosi se u skladu s odredbama Zakona o poslovanju i računovodstvu neprofitnih organizacija (Narodne novine br. 12/14), Pravilnika o neprofitnom računovodstvu i računskom planu (Narodne novine, br. 1/15), Pravilnika o izvještavanju u neprofitnom računovodstvu i Registru neprofitnih organizacija (Narodne novine br. 31/15 i 67/17) i Pravilniku o sustavu financijskog upravljanja i kontrola, izradi i izvršavanju financijskih planova neprofitnih organizacija (Narodne novine, br. 119/15).

Osnovna glazbena škola sv. Benedikta djeluje u skladu s:

* Zakonom o umjetničkom školovanju (NN 130/2011)
* Zakonom o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 - RUSRH, 152/14 i 7/17).

Ostvaruje prihode od MZO za plaće i naknade zaposlenika, participacije roditelja polaznika ove ustanove te iz decentraliziranih sredstava (Grada Zadra) sukladno financijskom planu i kriterijima – broju odjela i broju učenika.

U 2023./2024 šk.god. škola ima 112 upisanih polaznika, 13 zaposlenika (na puno odnosno nepuno radno vrijeme), 1 vanjskog suradnika i 1 ugovornog radnika (poslovi vratarice).

Prihodi od decentraliziranih sredstava za 2024. godinu planirani su sukladno planskim dokumentima Škole za razdoblje 2024-2026 g. kojima je između ostalog planiran broj upisanih učenika za 2024.g. 115, 2025. i 2026.g. 130 polaznika.

Od 112 upisanih polaznika 8 je oslobođeno plaćanja participacije (polaznici slabijeg imovinskog stanja, polaznici djeca Hrvatskih branitelja, uspješni učenici na državnim i međunarodnim natjecanjima), 7 polaznika plaća 50% (drugi polaznik – brat, sestra) a 30 polaznika koristi (kroz najam) instrument Škole.

Materijalni rashodi planirani su u skladu s iskazanim i realnim potrebama normalnog redovitog poslovanja, redovitog odvijanja odgojno – obrazovnog procesa, specifičnim potrebama glazbenih škola, odredbama važećih kolektivnih ugovora koji reguliraju tu materiju uz redovitu kontrolu svakog utroška čime se i ostvaruje podloga za analiziranje rezultata, odnosno učinaka i oblikovanje budućih ciljeva.

Prihodi za 2024.g. planirani su u iznosu od 376.168,00 € a sa prenesenim viškom iz ranijih godina ukupno raspoloživa sredstva za poslovanje u 2024.g. iznose 447.300,00 €. Vlastiti prihodi od participacije roditelja (participacija školarine i najam instrumenta) planirani su u iznosu od 26.050,0 €, prihodi od decentraliziranih sredstava (Grad Zadar) 14.618,00 € te sredstva Ministarstva znanosti i obrazovanja 334.500,00 €. U prihodima planiranim od MZO nisu uračunata povećanja osobnih dohodaka zaposlenika u 2024 godini ali treba imati u vidu da će se učinak mogućih novih povećanja koeficijenata ili obračunske osnovice (učinci inflacije) korigirati rebalansima financijskog plana.

Rashodi OGŠ sv. Benedikta planirani su za bruto plaće, doprinose i naknade zaposlenicima u skladu s odredbama Uredbe o nazivima radnih mjesta i koeficijentima složenosti poslova u javnim službama te Temeljnog i Granskog kolektivnog ugovora za službenike i namještenike u javnim službama odnosno zaposlenike u osnovnoškolskim ustanovama.

Materijalni rashodi planirani su u skladu s iskazanim i realnim potrebama normalnog redovitog poslovanja, redovitog odvijanja odgojno – obrazovnog procesa, specifičnim potrebama glazbenih škola uz redovitu kontrolu svakog utroška čime se i ostvaruje podloga za analiziranje rezultata, odnosno učinaka i oblikovanje budućih ciljeva.

Ostali materijalni troškovi planirani su temeljem ostvarenih troškova u 2023.g. i raspoloživih sredstava u 2024.g.

Planirani raspoloživi ostatak sredstava je u visini prenesenog viška iz ranijih godina umanjenog za planirani manjak od 7.152,00 € za 2024 g., odnosno 63.982,00 €.

Financijski plan OGŠ sv. Benedikta – Zadar je uravnotežen, omogućava da se preraspodjelom planiranih sredstava tijekom godine osigurava nesmetani rad i ostvare planirani odgojno obrazovni ciljevi.

* U rashodima za plaće radnika iskazani su troškovi bruto plaća, doprinosa na plaće te ostali rashodi za radnike ( jubilarne nagrade, pomoći zaposlenicima, regres i božićnica te Dar za djecu).
* Na poziciji računa rashoda 42 iskazani su materijalni rashodi i to:
* Službena putovanja u visini rashoda 2023 g.,
* Naknade za prijevoz obuhvaćaju planirane troškove za dolazak na posao zaposlenika,
* Stručno usavršavanje planira se isto kao i službena putovanja, on-line predavanja, webinari i odlasci na stručna usavršavanja,
* Naknade ostalim osobama izvan radnog odnosa odnose se na vanjske suradnike (jedan učitelj i vratarica),
* Ostali troškovi vanjskih suradnika odnose se na troškove vanjskih suradnika kod pratnje učenika na takmičenjima,
* Rashodi za osluge planirani su na razini ostvarenih troškova 2023.g. osim usluga tekućeg i investicijskog održavanja za koje je planirano 4.000,00 € za popravak i servis instrumenata, ugodbu glasovira te neophodne popravke na ostalim uređajima i instalaciji,
* Zakupnine i najamnine planirane su u visini zakupa poslovnog prostora za 2023.g., dok će se mogući troškovi najma dvorana dopuniti u financijskom planu tijekom godine,
* Zdravstvene usluge planirane su za pokriće troškova sistematskih pregleda zaposlenika,
* Intelektualne usluge planirane su za usluge knjigovodstva te usluge vođenja poslova zaštite na radu,
* Računalne usluge odnose se na održavanje programa za računovodstvo te uslugu održavanja računalne opreme (korištenje računalne opreme CARNET-a – ugovorna obveza do prijenosa opreme u vlasništvo Škole),
* Troškovi za grafičke i fotografske usluge odnose se na usluge digitalnog tiska (plakati, kalendari Škole,
* 4259 Ostale usluge planirane su u iznosu od 1.200,00 € za ostale nenavedene usluge tijekom 2024 g. (naknada FINA e-servis i certifikati, objave natječaja, usluge javnih bilježnika, programi antivirusne zaštite računala itd. ),
* 4261 Materijal za potrebe nastave (kupovina žica – gitare, violine, piskovi i potrošni materijal za klarinete, oboe....),
* 4624 Pristojbe i naknade, planirana sredstva odnose se na troškove komunalne naknade i naknade za održavanje voda u 2024.g.
* 4294-95 Ostali nespomenuti rashodi poslovanja 1.700,00 € planirani su za kotizacije i troškove smještaja polaznika Škole na takmičenjima koja će se održavati u 2024 g.
* Planirani gubitak – manjak prihoda u odnosu na rashode poslovanja planiran je u iznosu od 7.152,00 € koji će se pokriti iz rezerviranih sredstava proteklih godina.
* Tijekom godine pratit će se izvršenje financijskog plana i vršiti potrebite korekcije čime će se omogućiti nesmetani rad Škole.

Ravnatelj:

Igor Cecić, prof.

.